Document ID: /roh_data/filtered/fineweb-2-filterrobots_roh.jsonl.gz/33178

Radund 50 persunas han visità la vernissascha. Preschenta è stada era la vaiva da Ludwig Demarmels, Roswitha Demarmels-Angehrn. L’exposiziun speziala cuzza enfin la fin da l’october da quest onn. Ina gronda part da las picturas originalas han motivs da la val d’Alvra. A la vernissascha ha l’autur Gion Pol Simeon preschentà ses cudesch «Ludwig Demarmels 1917- 1992», in’omagi a l’artist.
Dapli che 1'000 ovras
Il pictur e sculptur Ludwig Demarmels è creschì si a Stierva en val d’Alvra. La gronda part da sia vita steva el a Romanshorn en Turgovia. En tut ha l’artist che vegniva numnà in artist modern conservativ stgaffì radund 1’600 ovras.